
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra proiectului de Lege pentru modificarea art.2 alin.(1) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, trimis Comisiei pentru muncă şi protecţie socială în procedură obișnuită, cu adresa nr. PLx nr. 607/2019 din 28 octombrie 2019, pentru dezbatere şi examinare în fond.





PREŞEDINTE,
ADRIAN SOLOMON

RAPORT
asupra proiectului de Lege pentru modificarea art.2 alin.(1) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice

În temeiul art.94 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx nr. 607/2019 din 28 octombrie 2019, cu dezbaterea pe fond, în procedură obișnuită, a proiectului de Lege pentru pentru modificarea art.2 alin.(1) din Ordonanţa Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice. 

Proiectul de lege are ca obiect de reglementare modificarea art.2 alin.(1) din Ordonanţa Guvernului nr.105/1999, fiind vizată majorarea indemnizaţiei lunare pentru persoanele deportate sau private de libertate în locuri de detenţie sau în lagăre de concentrare.
Proiectul de lege a fost adoptat de Senat în şedinţa din 21 octombrie 2019.
La întocmirea prezentului raport, Comisia a avut în vedere:
•	avizul favorabil al Consiliului Legislativ (nr.799/10.09.2019)
•	avizul favorabil al Consiliului Economic şi Social (nr.4478/27.08.2019)
•	avizul favorabil al Comisiei pentru buget, finanţe şi bănci (nr.4c-2/929/12.11.2019)
•	avizul favorabil al Comisiei pentru drepturile omului, culte şi problemele minorităţilor naţionale 
(nr.4c-6/715/12.11.2019)

[bookmark: _GoBack]La dezbaterile care au avut loc în şedinţa comisiei din 10 decembrie 2019  au participat, în conformitate cu prevederile art.55 şi 56 din Regulamentul Camerei Deputaţilor, republicat, din partea Ministerului Muncii şi Protecţiei Sociale, doamna Ioana Constantin, secretar de stat şi doamna Georgeta Jugănaru, director.

La lucrările comisiei şi-au înregistrat prezenţa 23 de deputaţi, din totalul de 23 de membri ai comisiei.
Raportul comisiei a fost adoptat cu unanimitate de voturi.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.91 din Regulamentul Camerei Deputaţilor, republicat.

În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport.

			PREŞEDINTE,						SECRETAR,
			Adrian Solomon						Violeta Răduţ




Consilier parlamentar, Sorina Szabo

ANEXA 

AMENDAMENTE ADMISE
În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text act normativ de bază
	Text adoptat de Senat
	Text propus de comisie
(autor amendament)
	Motivare

	1. 
	
__
	
Titlul legii

Lege pentru modificarea art. 2 alin. (1) din Ordonanța Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice

	


Lege pentru modificarea Ordonanţei Guvernului nr.105/1999 privind acordarea unor drepturi persoanelor persecutate de către regimurile  instaurate  în  România  cu  începere  de  la  6 septembrie 1940 până la 6 martie 1945 din motive etnice

Autor: deputat Silviu Vexler

	




Pentru respectarea normelor de tehnică legislativă având în vedere modificările propuse prin prezentul raport.

	1. 
	
	
Art. I. – La articolul 2 din Ordonanța Guvernului nr. 105/1999 privind acordarea unor drepturi persoanelor persecutate de către regimurile  instaurate în România cu  începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr. 426 din 31 august 1999, aprobată cu modificări și completări prin Legea nr. 189/2000, cu modificările și completările ulterioare, alineatul (1) se modifică după cum urmează:

„Art. 2. – (1) Persoanele care s-au aflat în situațiile prevăzute la art. 1 alin. (1) lit. a) și b) au dreptul la o indemnizație lunară de 700 de lei pentru fiecare an de deportare ori de detenție.”

	
Art.I. - Ordonanța Guvernului nr. 105/1999 privind acordarea unor drepturi persoanelor persecutate de către regimurile instaurate  în România cu începere de la  6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr. 426 din 31 august 1999, aprobată cu modificări și completări prin Legea nr. 189/2000, cu modificările și completările ulterioare, se modifică după cum urmează:


Se elimină.


Autor: deputat Silviu Vexler

	

	1. 
	(din Legea nr. 211/2019)


(2) Persoanele care s-au aflat în situaţiile prevăzute la art. 1 alin.(1) lit. c), d) şi g) au dreptul la o indemnizaţie lunară de 300 lei pentru fiecare an de strămutare, de muncă forţată sau de evacuare din propria locuinţă.

	
__
	
1. La articolul 2, alineatul (2) se modifică şi va avea următorul cuprins:
“(2) Persoanele care s-au aflat în situaţiile prevăzute la art. 1 alin.(1) lit. c), d) şi g) au dreptul la o indemnizaţie lunară de 350 lei pentru fiecare an de strămutare, de muncă forţată sau de evacuare din propria locuinţă.

Autor: deputat Silviu Vexler

	
Pentru respectarea normelor de tehnică legislativă.

Majorarea este necesară, având în vedere cuantumul acestor indemnizaţii.



	1. 
	(din Legea nr. 211/2019)

Art. 3 - Soţul supravieţuitor al celui decedat, din categoria persoanelor prevăzute la art. 1 alin. (1) lit. a)-e) şi g), precum şi persoana care s-a aflat în situaţia prevăzută la art. 1 alin. (1) lit. f) beneficiază începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 250 lei, dacă ulterior nu s-au recăsătorit.
	
__
	
2. Articolul 3 se modifică şi va avea următorul cuprins:
„Art.3. - Soţul supravieţuitor al celui decedat, din categoria persoanelor prevăzute la art. 1 alin. (1) lit. a)-e) şi g), precum şi persoana care s-a aflat în situaţia prevăzută la art. 1 alin. (1) lit. f) beneficiază începând cu data de întâi a lunii următoare celei în care a fost depusă cererea, în condiţiile prezentei ordonanţe, de o indemnizaţie lunară de 350 lei, dacă ulterior nu s-au recăsătorit.”

Autor: deputat Silviu Vexler

	
Pentru respectarea normelor de tehnică legislativă.

Majorarea este necesară, având în vedere cuantumul acestor indemnizaţii.



	1. 
	
__
	
__

	
Art.II. – Prezenta lege intră în vigoare la data de întâi a lunii următoare celei în care aceasta se publică în Monitorul Oficial al României, Partea I.


Autor: deputat Adrian Solomon


	

	1. 
	
	
Art. II. - Ordonanța Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, publicată în Monitorul Oficial al României, Partea I, nr. 426 din 31 august 1999, aprobată cu modificări și completări prin Legea nr. 189/2000, cu modificările și completările ulterioare, precum și cu modificarea adusă prin prezenta lege, se va republica în Monitorul Oficial al României, Partea I, dându-se textelor o nouă numerotare.
	
Art.III. - Ordonanţa Guvernului nr. 105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive entice, publicată în Monitorul Oficial al României, Partea I, nr.426 din 31 august 1999, aprobată cu modificări şi completări prin Legea nr.189/2000, cu modificările şi completările ulterioare, precum şi cu modificările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.

Autor: deputat Silviu Vexler

